Diari Oficial de la Generalitat Valenciana


Sumari del DOGV 2437, del 27-01-1995 (1995/833668)

ORDRE de 16 de desembre de 1994, de la Conselleria d'Educació i Ciència, per la qual determina els llocs de treball docent de caràcter singular classificats d'especial dificultat, per al curs 1994-95.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/16/(2)/dof/vci/html**

### Dades del document

Número de DOGV
:   2437

Data del DOGV
:   27-01-1995

Secció del DOGV
:   DISPOSICIONS GENERALS

Número del document
:   1995/833668


Data del document
:   16-12-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 16 de desembre de 1994, de la Conselleria d'Educació i Ciència, per la qual determina els llocs de treball docent de caràcter singular classificats d'especial dificultat, per al curs 1994-95.   
L'Ordre de 23 d'octubre de 1990 (DOGV de 19 de novembre), de la Conselleria de Cultura, Educació i Ciència, determinava els llocs de treball docent de caràcter singular que havien de classificar-se com d'especial dificultat, d'acord amb el Reial Decret 895/1989.  
Per Ordre de 28 de febrer de 1994, del conseller d'Educació i Ciència (DOGV de 23 de març), es modificaren la denominació, la composició d'unitats i la relació de llocs de treball de determinats centres públics d'Educació Infantil, Educació Pre-escolar, Educació Primària i Educació Especial de la Comunitat Valenciana.  
Per Resolució de 19 d'agost de 1994 (DOGV de 15 de setembre), la directora general de Centres Docents va resoldre el concurs públic d'ajudes per al desenvolupament de projectes de compensació educativa en col.legis públics d'Educació Primària per al curs 1994-95.  
Per Resolució de 16 de novembre de 1994 (DOGV de 18 de gener de 1995), la directora general de Centres Docents ha declarat i descatalogat, com a Centres d'Acció Educativa Singular, determinats col·legis públics.  
Atès que en virtut de les esmentades disposicions legals es modifica la relació de centres que escolaritzen poblacions desfavorides, necessitades de compensació educativa, escau revisar l'esmentada classificació, segons el que estableix la disposició final primera del reial decret citat.  
Per tot això, en ús de les atribucions que tinc conferides,  
ORDENE:  
únic  
D'acord amb l'Ordre de 23 d'octubre de 1990, de la Conselleria de Cultura, Educació i Ciència, i a fi de fer efectiu allò que estableix el capítol IV i disposició final primera del Reial Decret 895/1989, de 14 de juliol (modificat pel Reial Decret 1664/1991, de 8 de novembre (BOE del 22), queden classificats com a llocs de treball docent de caràcter singular d'especial dificultat, per al curs 1994-95, els dels mestres destinats en:  
a) Centres públics declarats d'Acció Educativa Singular (CAES) relacionats en l'annex I.  
b) Centres públics constituïts per set o menys de set unitats, amb projecte de compensació educativa de singularitat rural aprovat per resolució de la Direcció General de Centres Docents, assenyalats en l'annex II.  
c) Centres públics constituïts per una sola unitat, indicats en l'annex III.  
d) Escoles llar, assenyalades en l'annex IV.  
DISPOSICIONS FINALS  
Primera  
Contra aquesta ordre, que posa fi a la via administrativa, podrà interposar-se recurs contenciós administratiu, després d'haver-ho comunicat a l'òrgan que va dictar l'acte impugnat, segons el que disposa l'article 110.3 de la Llei 30/1992, davant del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'ordre en el Diari Oficial de la Generalitat Valenciana, d'acord amb el que estableix l'article 58.3 de la Llei de la Jurisdicció Contenciosa Administrativa.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, la publicació esdevindrà efectiva a partir del començament del curs escolar 1994-95.  
València, 16 de desembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI